Arne Ungermann

Arne Ungermann Jørgensen (født 11. desember 1902, død 25. februar 1981) var en dansk tegner. Han ble kjent som en av Danmarks beste illustratør med tegninger til blant annet flere klassiske barnebøker.

Arne Ungermann vokste opp i Odense som sønn av politikommissær Jørgen Christian Jørgensen og Mathilde Theodora født Ungermann. Han ble i 1930 ansatt ved avisa Politikens reklameavdeling. Han leverte ellers poengterte tegninger til flere vittighetsblader og arbeidet med plakater.

Som bokillustratør bidro han med tegninger blant annet til Johan Herman Wessel (1930), Giovanni Boccaccios Decamerone (1939), Voltaires Candide (1940) og Ovids Elkovskunst (1943. Han illustrerte dessuten en lang rekke barnebøker, blant annet Jens Sigsgaards Palle alene i Verden (1942, nyillustrert 1968) og hans barnerimsamlinger Abel Spendabel og andre børnerim (1945) og Okker, gokker, gummiklokker og andre børnerim (1943). Han stod også bak tegneserien om Hanne Hansen fra 1935 til 1958. I nyere tid er han kjent for sine små vignetter til rulletekstene til TV-serien Matador. Han utgav også sine egne  Efter øjemaal (1952) og Efter Hukommelsen (1972).

Ungermann fikk Alfred Schmidts legat i 1936, Kulturministeriets Børnebogs-pris i 1961 og Eckersbergmedaljen i 1979.

Ungermanns elegante tegninger er preget av stor formsikkerhet og samtidas krav til slående enkelhet.

 Referanser 

 Eksterne lenker 
 Biografi
 Bibliografi
 Arne Ungermanns priser
 Jens Sigsgaards og Arne Ungermanns Palle alene i verden (1942, norsk oversettelse utgitt i antologi 1995)

Kategori:Danske kunstnere
Kategori:Danske illustratører
Kategori:Danske tegneserieskapere
Kategori:Personer fra Odense
Kategori:Mottakere av Eckersbergmedaljen
Kategori:Fødsler i 1902
Kategori:Dødsfall i 1981
Kategori:Danske avistegnere